Mooses (nimi)

Mooses, eri maissa ja eri kielissä myös muun muassa Moses ja Moshe, on varsinkin juutalaisilla yleinen, mutta myös kristittyjen keskuudessa esiintyvä miehen etunimi. Nimen on tehnyt suosituksi Vanhan testamentin ehkä keskeisin henkilö, muinaisten israeli­laisten kansallinen ja uskonnollinen johtaja Mooses, josta kerrotaan Raamatun 2.–5. Mooseksen kirjoissa.

Suomessa nimi Mooses on vuoden 2019 loppuun mennessä annettu 514 ja Moses noin 170 henkilölle. Nimi on ollut käytössä lähinnä Pohjanmaalla ja Itä-Suomessa.

Nimen alkuperä 

Nimi on toden­näköisesti peräisin muinaisesta egyptin kielestä, jossa mes tarkoitti poikaa, sukulais­suhteen merkityksessä.  Kyseessä on sama sana, joka esiintyy myös useiden Egyptin faaraoiden nimissä kuten Ramses (Rameses)  ja Thutmosis (Thutmose).

Toisaalta nimi muistuttaa myös heprean sanaa masa, joka tarkoittaa nostaa vedestä, ja Raamatussa kerrotaankin faaraon tyttären antaneen pelasta­malleen ja adoptoi­malleen heprea­laiselle pojalle, Moosekselle, tämän nimen, koska hän oli nostanut tämän Niilistä.

Nimipäivä 

Nimeä Mooses tai Moses ei enää nykyään esiinny suomalaisessa eikä suomen­ruotsalaisessa nimi­päivä­kalenterissa, mutta vuodesta 1708 aina vuoteen 1949 saakka Mooseksen nimipäivä oli 4. syyskuuta. Samalla päivällä nimi Mooses esiintyy edelleenkin ortodoksisessa kalenterissa, profeetta ja "Jumalan näkijä" Raamatun Mooseksen muistoksi, mutta myös 28. elokuuta, 300-luvulla eläneen pyhittäjä Mooses Etiopialaisen muisto­päivänä.

Tunnettuja Mooses- ja Moses-nimisiä 

 Mooses, Vanhan testamentin henkilö, israelilaisten kansallissankari ja uskonnollinen johtaja
 Mooses Etiopialainen, pyhimys
 Moses Blah, liberialainen poliitikko
 Moses M. Costa, bangladeshilainen roomalaiskatolinen piispa
 Moses Hahl, amerikansuomalainen sosialisti, toimittaja ja kirjailija
 Moses Hardy, yhdysvaltalainen 113-vuotiaaksi elänyt sotaveteraani
 Moses Hess, saksalainen lehtimies ja poliittinen kirjailija
 Moses Isegawa, ugandalainen kirjailija
 Moses Kipkirui, Musa Amer Omaid, kenialainen estejuoksija
 Moses Ndiema Kipsiro, ugandalainen kestävyysjuoksija
 Moses Kiptanui, kenialainen estejuoksija
 Mooses Kuloniemi, suomalainen jazzrumpali
 Mooses Lehtinen, suomalainen kansanedustaja (SDP)
 Moses Maimonides, espanjanjuutalainen rabbi, lääkäri ja filosofi
 Moses Malone, yhdysvaltalainen koripalloilija
 Moses Ndiema Masai, kenialainen kestävyysjuoksija
 Moses Mendelssohn, saksanjuutalainen filosofi
 Mooses Mentula, oik. Seppo Mentula, suomalainen kirjailija
 Moses Mosop, kenialainen kestävyysjuoksija
 Moses Muurman, suomalainen Venäjän armeijan kenraalimajuri
 Moses ben Nachman, Nachmanides, katalonianjuutalainen rabbi, filosofi, kabbalisti ja raamatuntulkitsija
 Moses Pergament, suomalais-ruotsalainen säveltäjä, kapellimestari ja musiikkiarvostelija
 Mooses Putro, inkeriläinen kirkkomuusikko ja säveltäjä
 Moses Sithole, eteläafrikkalainen sarjamurhaaja
 Moses Skurnik, suomalainen liikemies
 Moses Sofer, saksanjuutalainen rabbi
 Moses Tanui, kenialainen kestävyysjuoksija
 Moses Ugbisien, nigerialainen pikajuoksija

Kuvitteellisia Mooses-nimisiä 

 Mooses Pessi, Veikko Huovisen romaanissa Havukka-ahon ajattelija

Lähteet 

Etunimet